עבדאללה בן זאיד אאל נהיאן

שייח' עבדאללה בן זאיד בן סולטאן אָאל נהיאן (בערבית: عبد الله بن زايد آل نهيان; נולד ב-30 באפריל 1972) הוא שר החוץ ושיתוף הפעולה הבין-לאומי של איחוד האמירויות הערביות.

אאל נהיאן הוא בנו של מייסד איחוד האמירויות הערביות, שייח' זאיד בן סולטאן אאל נהיאן ואחיהם של נסיך הכתר של אמירות אבו דאבי, שייח' מוחמד בן זאיד אאל נהיאן ונשיא איחוד האמירויות ואמיר אבו דאבי, שייח' ח'ליפה בן זאיד אאל נהיאן.

== ביוגרפיה ==
עבדאללה בן זאיד בן סולטאן אאל נהיאן נולד בבירת איחוד האמירויות הערביות, אבו דאבי ב-30 באפריל 1972 למייסדה של איחוד האמירויות הערביות, שייח' זאיד בן סולטאן אאל נהיאן ורעייתו פאטמה בנת מובארכ אל-כתבי. אאל נהיאן הוא בעל תואר ראשון שסיים בשנת 1995 במדע המדינה מאוניברסיטת איחוד האמירויות הערביות.<ref name=":0"></ref> הוא נשוי לשייח'ה אל-יאזיה בנת סייף אאל נהיאן, המשמשת שגרירה של רצון טוב לארגון המזון והחקלאות מאז שנת 2010,<ref>[http://www.fao.org/news/story/en/item/141430/icode/ International media and knowledge centre inaugurated] // April 24, 2012.</ref> ולהם חמישה ילדים: פאטמה, מוחמד, זאיד, סייף ודיאב.<ref name=":1"></ref>

=== בפוליטיקה ===
השייח' עבדאללה כיהן כיושב ראש תאגיד התקשורת של איחוד האמירויות הערביות, כיושב ראש התאחדות הכדורגל של איחוד האמירויות הערביות (1993–2001) וכתת-המזכיר של משרד ההסברה והתרבות (1995–1997). בשנת 1999 כיהן כיושב ראש דירקטוריון קרן התקשורת של האמירויות ובשנים 2006 עד 2008 כיהן כיושב ראש הדירקטוריון של מועצת התקשורת הלאומית של האמירויות. השייח' עבדאללה מונה לשר ההסברה והתרבות ב-1997, וכיהן בתפקיד זה עד שנת 2006. ב-9 בפברואר 2006 מונה לשר החוץ ושיתוף הפעולה הבין-לאומי של איחוד האמירויות הערביות.<ref name=":1" /> הוא חבר במועצה לביטחון לאומי של איחוד האמירויות, יושב ראש קרן האמירויות לפיתוח הנוער, סגן יושב ראש קרן הפיתוח של אבו דאבי, חבר סגל המכללה לביטחון לאומי של האמירויות, ראש דירקטוריון האקדמיה האמירוּתית לדיפלומטיה, ויושב ראש החינוך ומשאבי האנוש.<ref name=":0" />

במהלך כהונתו כשר החוץ ושיתוף הפעולה הבין-לאומי, איחוד האמירויות הערביות חוותה התרחבות מהירה של יחסיה הדיפלומטיים עם מדינות באמריקה הלטינית, דרום האוקיינוס השקט, אפריקה שמדרום לסהרה ומזרח אסיה, כמו גם הידוק וחיזוק יחסיה עם מדינות המערב ובראשן ארצות הברית, וכן כינון הסכם השלום עם מדינת ישראל.<ref></ref>

בשנת 2009 עמד שייח' עבדאללה בראש הקמפיין הבין-לאומי שקידמה איחוד האמירויות הערביות כדי לקבל תמיכה בהצעתה, המוצלחת בסופו של דבר, לארח את מטה הסוכנות הבין-לאומית לאנרגיות מתחדשות (IRENA).

באוגוסט 2017 דחק עבדאללה באיראן ובטורקיה לסיים את מה שאיחוד האמירויות כינתה כפעולות ה"קולוניאליות" שלהן בסוריה וקרא "ליציאה של אותם גורמים המנסים לפגוע בריבונותה של הרפובליקה הערבית הסורית."<ref>[https://www.reuters.com/article/us-mideast-crisis-syria-emirates/uae-criticizes-colonial-role-of-iran-turkey-in-syria-idUSKCN1B91NM UAE criticizes 'colonial' role of Iran, Turkey in Syria]. Reuters. Retrieved 15 September 2017.</ref>

ב-14 בפברואר 2019 הצדיק שר החוץ עבדאללה את התקיפות של ישראל על מטרות איראניות בסוריה.<ref></ref>
השייח' עבדאללה (מימין) מציג את אחד מן העתקי ההסכמים החתומים לצד נשיא ארצות הברית, [[דונלד טראמפ, ראש ממשלת ישראל, בנימין נתניהו ושר החוץ של בחריין, עבד א-לטיף א-זיאני, 15 בספטמבר 2020.]]
ב-15 בספטמבר 2020 היה מן החותמים על הסכמי אברהם בין ישראל לאיחוד האמירויות ובחריין, לצד נשיא ארצות הברית, דונלד טראמפ, ראש ממשלת ישראל, בנימין נתניהו ושר החוץ של בחריין, עבד א-לטיף א-זיאני במדשאה הדרומית של הבית הלבן.

== קישורים חיצוניים ==

* הביוגרפיה של [https://www.mofaic.gov.ae/ar-ae/the-ministry/the-ministers/minister-of-foreign-affairs-and-international-cooperation/the-minister-biography שייח' עבדאללה בן זאיד בן סולטאן אאל נהיאן] באתר משרד החוץ של איחוד האמירויות הערביות 

== הערות שוליים ==

קטגוריה:פוליטיקאים אמירתים
קטגוריה:שרי החוץ של איחוד האמירויות הערביות
קטגוריה:בית נהיאן
קטגוריה:הסכמי אברהם: אישים
קטגוריה:ילידי 1972